paragraph_text: Cigaretni papir je vrlo tanak, čvrst nekeljeni papir od bijeljenog lana i konoplje. Međutim, danas se uglavnom traži proizvod sa što više drvne bijeljene sulfatne celuloze. Papir sadrži od 20 do 33% punila u obliku kalcijevog karbonata kako bi sagorijevanje cigareta bilo što potpunije. Gramatura papira iznosi od 12 do 22 g/m<sup>2</sup>. Propustljivost za zrak bila je ranije razmjerno mala (od 60 do 75 cm<sup>3</sup>/min kroz površinu 1 cm<sup>2</sup>), ali se danas zahtijeva da propustljivost bude 3 puta veća.<ref> "Tehnička enciklopedija" (Papir), glavni urednik Hrvoje Požar, Grafički zavod Hrvatske, 1987.